ROMÂNIA                                                                                                                                                         
JUDEȚUL CĂLĂRAȘI                                                                                                             
CONSILIUL JUDEȚEAN CĂLĂRAȘI

HOTĂRÂRE
[bookmark: _Hlk240976735][bookmark: _Hlk14349104]privind modificarea Statului de funcții al Centrului Județean de Cultură și Creație Călărași

	     Consiliul Judeţean Călăraşi, întrunit în şedinţa ordinară din 29.10.2026,
	     Având în vedere:
              - raportul Compartimentului Guvernanță Corporativă și Instituții Publice Subordonate, înregistrat sub nr. 16994 din 12.10.2026;
              - avizul Comisiei de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;
              - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;
              - Nota de fundamentare a Centrului Judeţean de Cultură şi Creaţie Călăraşi, înaintată cu adresa nr. 3051 din 07.10.2026, înregistrată la Consiliul Județean Călărași sub nr. 16852 din 08.10.2026;
              - prevederile Hotărârii Consiliului Județean Călărași nr. 93 din 28.04.2026 privind reorganizarea Centrului Județean de Cultură și Creație Călărași;
              - prevederile art. 31 alin. (2) - (6) și alin. (8), precum şi ale Anexei nr. III, Capitolul I, pct. II lit. b) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare;
              - prevederile art. 6 alin. (1) lit. a) - c) din Ordonanţa de urgenţă a Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale, aprobată cu modificări şi completări prin Legea nr. 143/2007, cu modificările şi completările ulterioare; 
      - prevederile art. 4 alin. (1) și alin. (2) din Ordonanţa Guvernului nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, aprobată cu modificări şi completări prin Legea nr. 353/2007, cu modificările și completările ulterioare; 
[bookmark: _Hlk242694382]              - prevederile art. 68 – 72 din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;
       - prevederile art. 173 alin. (1) lit. a), d), f), alin. (2) lit. c) şi alin. (5) lit. d) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
   În temeiul art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

HOTĂRĂŞTE:
 	    Art. 1. – Se aprobă modificarea Statului de funcții al Centrului Judeţean de Cultură şi Creaţie Călăraşi, aprobat prin Hotărârea Consiliului Județean Călărași nr. 93 din 28.04.2026, potrivit Anexei care face parte integrantă din prezenta hotărâre, astfel:
                  A. se transformă următoarele posturi contractuale ca urmare a promovării în grad profesional:
a) consilier achiziții publice, grad debutant, în consilier achiziții publice, grad III, din cadrul Compartimentului Contabilitate, Achiziții Publice, poziția nr. 22 în Statul de funcții;
b) referent de specialitate, grad III, în referent de specialitate, grad II, din cadrul Compartimentului Resurse Umane, poziția nr. 24 în Statul de funcții.
             B. se transformă următoarele posturi contractuale ca urmare a promovării într-o funcție pentru care este prevăzut un nivel de studii superior:
a) referent artistic, treapta I, în consultant artistic, grad II, din cadrul Compartimentului Cercetare, Conservare și Promovare a Culturii Tradiționale și Marketing, poziția nr. 8 în Statul de funcții;
b) referent artistic, treapta I, în consultant artistic, grad II, din cadrul Compartimentului Artă Cinematografică, poziția nr. 13 în Statul de funcții.
         Art. 2. – La data intrării în vigoare a prezentei, Anexa nr. 2 a Hotărârii Consiliului Județean Călărași nr. 93 din 28.04.2026 se înlocuieşte cu Anexa prezentei.
   	    Art. 3. – Centrul Judeţean de Cultură şi Creaţie Călăraşi va duce la îndeplinire prezenta hotărâre.
            Secretarul General al Judeţului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Județului Călărași, Președintelui Consiliului Județean Călărași, Compartimentului Guvernanță Corporativă și Instituții Publice Subordonate şi Centrului Județean de Cultură și Creație Călărași.

  PREŞEDINTE,                                                                                                        CONTRASEMNEAZĂ,
ec. Vasile ILIUȚĂ                                                                                    SECRETARUL GENERAL AL JUDEŢULUI,
                                                                                                                                 Anca-Mirela ȘTEFĂNESCU

